# Il-Ġurnal Uffiċjali C 192A/2013

| | ISSN 1977-0987
  doi:10.3000/19770987.CA2013.192.mlt |
| --- | --- |
| Il-Ġurnal Uffiċjali
  tal-Unjoni Ewropea | C 192A |
| | |
| Edizzjoni bil-Malti | Informazzjoni u Avviżi | Volum 563 ta' Lulju 2013 |

ISSN 1977-0987

doi:10.3000/19770987.CA2013.192.mlt

Il-Ġurnal Uffiċjali

tal-Unjoni Ewropea

C 192A

Edizzjoni bil-Malti

Informazzjoni u Avviżi

Volum 563 ta' Lulju 2013

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Kummissjoni Ewropea |
| 2013/C 192A/01 | Direttorat Ġenerali għall-Agrikoltura u Żvilupp Rurali (DĠ AGRI) — Pubblikazzjoni ta' avviż ta' post vakanti għal kariga ta' Direttur (AD 14) fi Brussell — Direttorat: Appoġġ dirett, Ġestjoni tal-Miżuri tas-Suq, Promozzjoni (Artikolu 29 paragrafu 2 tar-Regolamenti tal-Persunal) — COM/2013/10336 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Kummissjoni Ewropea

2013/C 192A/01

Direttorat Ġenerali għall-Agrikoltura u Żvilupp Rurali (DĠ AGRI) — Pubblikazzjoni ta' avviż ta' post vakanti għal kariga ta' Direttur (AD 14) fi Brussell — Direttorat: Appoġġ dirett, Ġestjoni tal-Miżuri tas-Suq, Promozzjoni (Artikolu 29 paragrafu 2 tar-Regolamenti tal-Persunal) — COM/2013/10336

1

REVIŻJONI TAL-ĠU C A KOMPETIZZJONI

Hawn taħt għandek issib il-lista ta' C A ppubblikati matul din is-sena.

Ħlief meta indikat mod ieħor, il-Ġurnali Uffiċjali huma ppubblikati fil-lingwi kollha.

| 5 | |
| --- | --- |
| 27 | (RO) |
| 29 | |
| 33 | |
| 34 | |
| 36 | (DA) |
| 41 | (BG) |
| 43 | (EN) |
| 49 | (ET) |
| 50 | (HU) |
| 51 | (SL) |
| 54 | (DE/EN/FR) |
| 58 | (EN/GA) |
| 75 | |
| 81 | |
| 82 | |
| 88 | (BG) |
| 89 | (CS) |
| 94 | |
| 104 | |
| 109 | |
| 111 | |
| 112 | (DE/EN/FR) |
| 117 | (ET) |
| 118 | |
| 120 | |
| 131 | |
| 143 | |
| 160 | (DE/EN/FR) |
| 162 | |
| 166 | |
| 167 | |
| 168 | |
| 172 | |
| 173 | |
| 174 | |
| 176 | (BG/DE/EN/ET/FI/IT/LT/LV/MT/NL/PL/PT/SK/SL/SV) |
| 180 | (MT) |
| 182 | (DE/EN/FR) |
| 183 | (IT) |
| 191 | |
| 192 | |

5

27

(RO)

29

33

34

36

(DA)

41

(BG)

43

(EN)

49

(ET)

50

(HU)

51

(SL)

54

(DE/EN/FR)

58

(EN/GA)

75

81

82

88

(BG)

89

(CS)

94

104

109

111

112

(DE/EN/FR)

117

(ET)

118

120

131

143

160

(DE/EN/FR)

162

166

167

168

172

173

174

176

(BG/DE/EN/ET/FI/IT/LT/LV/MT/NL/PL/PT/SK/SL/SV)

180

(MT)

182

(DE/EN/FR)

183

(IT)

191

192

| MT | |
| --- | --- |

MT

---

V Avviżi

PROĊEDURI AMMINISTRATTIVI

Kummissjoni Ewropea

| 3.7.2013 | MT | Il-Ġurnal Uffiċjali tal-Unjoni Ewropea | CA 192/1 |
| --- | --- | --- | --- |

3.7.2013

MT

Il-Ġurnal Uffiċjali tal-Unjoni Ewropea

CA 192/1

---

Direttorat Ġenerali għall-Agrikoltura u Żvilupp Rurali (DĠ AGRI)

Pubblikazzjoni ta' avviż ta' post vakanti għal kariga ta' Direttur (AD 14) fi Brussell

Direttorat: “Appoġġ dirett, Ġestjoni tal-Miżuri tas-Suq, Promozzjoni”

(Artikolu 29 paragrafu 2 tar-Regolamenti tal-Persunal)

COM/2013/10336

(2013/C 192 A/01)

Min aħna:

Il-missjoni tad-Direttorat Ġenerali għall-Agrikoltura u l-Iżvilupp Rurali hija l-promozzjoni tal-iżvilupp sostenibbli tal-agrikoltura tal-Ewropa u l-iżgurar tas-saħħa taż-żoni rurali tagħha, u b'hekk issir kontribuzzjoni biex jintlaħqu l-għanijiet tal-Politika Agrikola Komuni (PAK).

Fi ħdan id-Direttorat Ġenerali għall-Agrikoltura u l-Iżvilupp Rurali, id-Direttorat D — “Appoġġ dirett, ġestjoni tal-miżuri tas-suq, promozzjoni” għandu l-għan li jippromwovi suq b'saħħtu, kompetittiv u sostenibbli fis-settur agrikolu madwar l-UE, kif ukoll għall-appoġġ għar-reġjuni imbiegħda u gżejjer iżgħar tiegħu. Bir-responsabbiltajiet orizzontali tiegħu, għandu rwol prinċipali fid-Direttorat Ġenerali għall-Agrikoltura u l-Iżvilupp Rurali u fit-tkomplija tal-proċess ta' riforma tal-PAK.

B'mod aktar speċifiku, id-Direttorat huwa responsabbli biex:

| — | jiżgura l-funzjonament tajjeb tas-sistema ta' appoġġ dirett, bil-għan li tiġi promossa agrikoltura tal-UE aktar kompetittiva f'ambjent ekonomikament u soċjalment favorevoli; |
| --- | --- |

—

jiżgura l-funzjonament tajjeb tas-sistema ta' appoġġ dirett, bil-għan li tiġi promossa agrikoltura tal-UE aktar kompetittiva f'ambjent ekonomikament u soċjalment favorevoli;

| — | jinkoraġġixxi fl-istess ħin l-iżvilupp ta' settur agrikolu sostenibbli permezz tar-rabta bejn appoġġ dirett u r-rispett tal-ambjent, is-sikurezza tal-ikel, il-benessri tal-annimali u l-istandards tas-saħħa, f'konformità mal-aspettattivi tas-soċjetà (konformità trasversali, leġiżlazzjoni sanitarja/dwar l-ikel u l-għalf); |
| --- | --- |

—

jinkoraġġixxi fl-istess ħin l-iżvilupp ta' settur agrikolu sostenibbli permezz tar-rabta bejn appoġġ dirett u r-rispett tal-ambjent, is-sikurezza tal-ikel, il-benessri tal-annimali u l-istandards tas-saħħa, f'konformità mal-aspettattivi tas-soċjetà (konformità trasversali, leġiżlazzjoni sanitarja/dwar l-ikel u l-għalf);

| — | l-iżgurar tal-ġestjoni tajba ta' miżuri ta' intervent tas-suq, li b'hekk jikkontribwixxi għall-funzjonament tajjeb tas-suq intern għal prodotti agrikoli; |
| --- | --- |

—

l-iżgurar tal-ġestjoni tajba ta' miżuri ta' intervent tas-suq, li b'hekk jikkontribwixxi għall-funzjonament tajjeb tas-suq intern għal prodotti agrikoli;

| — | l-iżgurar tal-koerenza tal-miżuri tas-suq u mekkaniżmi kummerċjali, u b'hekk jiġi ffaċilitat il-kummerċ u jittejjeb it-trasparenza tas-suq intern għal prodotti agrikoli; |
| --- | --- |

—

l-iżgurar tal-koerenza tal-miżuri tas-suq u mekkaniżmi kummerċjali, u b'hekk jiġi ffaċilitat il-kummerċ u jittejjeb it-trasparenza tas-suq intern għal prodotti agrikoli;

| — | il-promozzjoni ta' prodotti agrikoli tal-UE fis-suq intern u f'pajjiżi terzi; |
| --- | --- |

—

il-promozzjoni ta' prodotti agrikoli tal-UE fis-suq intern u f'pajjiżi terzi;

| — | l-appoġġ għal reġjuni mbiegħda mill-bogħod u gżejjer iżgħar tal-UE, li qed jiffaċċjaw limitazzjonijiet speċifiċi, sabiex jiġi promoss standard ta' għajxien ġust għall-Komunità agrikola tagħhom. |
| --- | --- |

—

l-appoġġ għal reġjuni mbiegħda mill-bogħod u gżejjer iżgħar tal-UE, li qed jiffaċċjaw limitazzjonijiet speċifiċi, sabiex jiġi promoss standard ta' għajxien ġust għall-Komunità agrikola tagħhom.

Aħna nipproponu:

Qed noffru kariga impenjattiva għal Direttur li se jkun responsabbli biex jipprovdi orjentazzjoni u ġestjoni strateġika globali tad-Direttorat AGRI D, b'responsabbiltajiet speċifiċi għall-pagamenti diretti lill-bdiewa, l-iżvilupp ta' settur agrikolu sostenibbli, appoġġ lil reġjuni mbiegħda remoti tal-UE u gżejjer iżgħar, u l-promozzjoni tal-prodotti agrikoli tal-UE, fi ħdan il-qafas stabbilit mid-Direttorat Ġenerali fid-dikjarazzjoni tal-missjoni u l-programm ta' ħidma annwali.

Id-Direttorat D huwa responsabbli għall-ġestjoni, l-aktar taħt ġestjoni kondiviża mal-Istati Membri, madwar 2/3 tat-total tan-nefqa tal-PAK.

Id-Direttur għandu jirrapporta lid-Deputat Direttur Ġenerali responsabbli għad-Direttorati “Ekonomija tas-swieq agrikoli u l-OKS unika”, “Appoġġ dirett, ġestjoni tal-miżuri tas-suq, promozzjoni”, kif ukoll “Analiżi ekonomika, perspettivi u evalwazzjonijiet”. Id-Direttorat fih 4 unitajiet b'total ta' madwar 85 membru tal-persunal.

Qed infittxu:

Il-kandidati għandu jkollhom:

| — | Għarfien tajjeb tal-Politika Agrikola Komuni u għarfien tajjeb tal-qafas istituzzjonali li fih din il-politika hija msawra u implimentata; |
| --- | --- |

—

Għarfien tajjeb tal-Politika Agrikola Komuni u għarfien tajjeb tal-qafas istituzzjonali li fih din il-politika hija msawra u implimentata;

| — | Esperjenza maniġerjali ppruvata u l-ħiliet ta' tmexxija, il-kapaċità ta' tmexxija, motivazzjoni u żvilupp ta' timijiet kbar sal-ogħla livell tal-potenzjal tagħhom; |
| --- | --- |

—

Esperjenza maniġerjali ppruvata u l-ħiliet ta' tmexxija, il-kapaċità ta' tmexxija, motivazzjoni u żvilupp ta' timijiet kbar sal-ogħla livell tal-potenzjal tagħhom;

| — | Kapaċità eċċellenti biex jidentifikaw, jistabbilixxu u jimplimenta l-prijoritajiet u l-istrateġiji kif ukoll għall-ippjanar u l-monitoraġġ tal-attivitajiet tad-Direttorat sabiex jilħaq l-għanijiet tiegħu; |
| --- | --- |

—

Kapaċità eċċellenti biex jidentifikaw, jistabbilixxu u jimplimenta l-prijoritajiet u l-istrateġiji kif ukoll għall-ippjanar u l-monitoraġġ tal-attivitajiet tad-Direttorat sabiex jilħaq l-għanijiet tiegħu;

| — | Ħiliet analitiċi tajbin ħafna, l-abbiltà ta' soluzzjoni ta' problemi organizzattivi u operattivi, ġudizzju sod ippruvat u kapaċità tajba biex jittieħdu d-deċiżjonijiet; |
| --- | --- |

—

Ħiliet analitiċi tajbin ħafna, l-abbiltà ta' soluzzjoni ta' problemi organizzattivi u operattivi, ġudizzju sod ippruvat u kapaċità tajba biex jittieħdu d-deċiżjonijiet;

| — | Ħiliet interpersonali u ta' netwerking tajbin, inkluża l-ħila ta' applikazzjoni tal-esperjenza u l-ħiliet f'kuntatti ta' livell għoli fi ħdan il-Kummissjoni Ewropea, ma' istituzzjonijiet oħra tal-Unjoni Ewropea u l-Istati Membri; |
| --- | --- |

—

Ħiliet interpersonali u ta' netwerking tajbin, inkluża l-ħila ta' applikazzjoni tal-esperjenza u l-ħiliet f'kuntatti ta' livell għoli fi ħdan il-Kummissjoni Ewropea, ma' istituzzjonijiet oħra tal-Unjoni Ewropea u l-Istati Membri;

| — | Ħiliet ta' komunikazzjoni u negozjar qawwija huma essenzjali; |
| --- | --- |

—

Ħiliet ta' komunikazzjoni u negozjar qawwija huma essenzjali;

| — | Għarfien dwar il-proċeduri finanzjarji tal-Unjoni Ewropea u r-Regolament Finanzjarju jkunu ta' vantaġġ. |
| --- | --- |

—

Għarfien dwar il-proċeduri finanzjarji tal-Unjoni Ewropea u r-Regolament Finanzjarju jkunu ta' vantaġġ.

L-applikanti għandhom (kriterji ta' eliġibbiltà):

| 1. | ikunu ċittadini ta' wieħed mill-Istati Membri tal-Unjoni Ewropea; |
| --- | --- |

1.

ikunu ċittadini ta' wieħed mill-Istati Membri tal-Unjoni Ewropea;

| 2. | ikollhom:






  (a) | jew livell ta' edukazzjoni li jikkorrispondi għal studji universitarji li tlestew, iċċertifikati b'diploma, fejn il-perjodu normali tal-edukazzjoni universitarja jkun ta' erba' snin jew aktar; jew |
| --- | --- | --- |

2.

ikollhom:

(a)

jew livell ta' edukazzjoni li jikkorrispondi għal studji universitarji li tlestew, iċċertifikati b'diploma, fejn il-perjodu normali tal-edukazzjoni universitarja jkun ta' erba' snin jew aktar; jew

| (b) | livell ta' edukazzjoni li jikkorrispondi għal studji universitarji li tlestew, iċċertifikati b'diploma, u esperjenza professjonali xierqa ta' mill-inqas sena, fejn il-perjodu normali tal-edukazzjoni universitarja jkun ta' mill-inqas tliet snin; |
| --- | --- |

(b)

livell ta' edukazzjoni li jikkorrispondi għal studji universitarji li tlestew, iċċertifikati b'diploma, u esperjenza professjonali xierqa ta' mill-inqas sena, fejn il-perjodu normali tal-edukazzjoni universitarja jkun ta' mill-inqas tliet snin;

| 3. | ikollhom mill-inqas 15-il sena esperjenza professjonali postuniversitarja f'livell li jagħtu aċċess għalih il-kwalifiki msemmija hawn fuq. Mill-inqas 5 snin minn din l-esperjenza professjonali għandha tkun inkisbet f'funzjoni maniġerjali ta' livell għoli (1) u għandha tkun direttament relatata mal-qasam rilevanti għal din il-pożizzjoni; |
| --- | --- |

3.

ikollhom mill-inqas 15-il sena esperjenza professjonali postuniversitarja f'livell li jagħtu aċċess għalih il-kwalifiki msemmija hawn fuq. Mill-inqas 5 snin minn din l-esperjenza professjonali għandha tkun inkisbet f'funzjoni maniġerjali ta' livell għoli (1) u għandha tkun direttament relatata mal-qasam rilevanti għal din il-pożizzjoni;

| 4. | ikollhom għarfien sħiħ ta' waħda mil-lingwi uffiċjali tal-Unjoni Ewropea hekk kif definit mill-Artikolu 1 tar-Regolament Nru 1/1958 u għarfien adegwat ta' lingwa uffiċjali oħra; |
| --- | --- |

4.

ikollhom għarfien sħiħ ta' waħda mil-lingwi uffiċjali tal-Unjoni Ewropea hekk kif definit mill-Artikolu 1 tar-Regolament Nru 1/1958 u għarfien adegwat ta' lingwa uffiċjali oħra;

| 5. | ikunu ta' età li taqa' taħt dik tal-irtirar, li għall-uffiċjali tal-Unjoni Ewropea hi definita bħala l-aħħar tax-xahar li fih il-persuna tagħlaq 65 sena (ara l-Artikolu 52(a) tar-Regolamenti tal-Persunal). |
| --- | --- |

5.

ikunu ta' età li taqa' taħt dik tal-irtirar, li għall-uffiċjali tal-Unjoni Ewropea hi definita bħala l-aħħar tax-xahar li fih il-persuna tagħlaq 65 sena (ara l-Artikolu 52(a) tar-Regolamenti tal-Persunal).

L-għażla u l-ħatra:

Id-Direttur se jintgħażel u jkun maħtur mill-Kummissjoni skont il-proċeduri ta' għażla u reklutaġġ tagħha (ara wkoll id-Dokument ta' Kompilazzjoni dwar il-Politika dwar Uffiċjali f'Kariga Għolja (2)). Bħala parti minn dan il-proċess tal-għażla, il-kandidati li jissejħu għal intervista mill-Kumitat Konsultattiv tal-Kummissjoni Ewropea għall-Ħatriet, ikollhom, qabel din l-intervista, jipparteċipaw f'ċentru ta' valutazzjoni mmexxi minn konsulenti esterni ta' reklutaġġ.

Il-kandidat magħżul ser ikun reklutat bħala uffiċjal fil-grad AD 14; is-salarji u l-kundizzjonijiet tal-impjieg huma dawk stipulati fir-Regolamenti tal-Persunal għall-uffiċjali tal-Unjoni Ewropea. Skont ir-Regolamenti tal-Persunal, il-persunal ġdid kollu jrid jgħaddi b'suċċess żmien ta' prova ta' disa' xhur.

Opportunitajiet indaqs:

Il-Kummissjoni Ewropea tapplika politika ta' opportunitajiet indaqs u ta' nondiskriminazzjoni skont l-Artikolu 1d tar-Regolamenti tal-Persunal.

Proċedura tal-applikazzjoni:

Qabel ma tissottometti l-applikazzjoni tiegħek, għandek tiċċekkja b'attenzjoni jekk tissodisfax il-kriterji ta' eliġibilità kollha, b'mod partikolari rigward it-tipi ta' diploma u l-esperjenza professjonali meħtieġa.

Jekk tixtieq tapplika, trid tapplika permezz tal-Internet billi tmur fil-websajt;

https://ec.europa.eu/dgs/human-resources/seniormanagementvacancies/

u ssegwi l-istruzzjonijiet li jikkonċernaw id-diversi stadji tal-proċedura.

Trid tlesti r-reġistrazzjoni onlajn tiegħek fil-ħin (3). Nirrakkomandaw bil-qawwa li ma tistenniex sal-aħħar ftit jiem biex tapplika, għaliex konġestjoni kbira fuq l-Internet jew xi difett fil-konnessjoni tal-Internet tiegħek jistgħu jwasslu biex ir-reġistrazzjoni onlajn tiġi tterminata qabel ma tkun lestejtha, u b'hekk ikollok tirrepeti l-proċess kollu. Ladarba jiskadi ż-żmien għas-sottomissjoni tal-applikazzjoni, ma tkunx tista' tapplika. Bħala regola ġenerali, reġistrazzjoniet bil-posta elettronika normali li jaslu tard mhumiex se jiġu aċċettati.

Irid ikollok indirizz tal-e-mail validu. Dan l-indirizz ser jintuża biex jiġi kkonfermat il-ħolqien tal-kont tiegħek u biex tinżamm infurmat bil-progress tal-proċedura tal-għażla. Għalhekk, għandek tinforma lill-Kummissjoni Ewropea f'każ li jinbidel l-indirizza tal-e-mail tiegħek.

Mal-applikazzjoni tiegħek se tintalab tehmeż CV fil-format WORD jew PDF, u biex tinkludi ittra ta' motivazzjoni onlajn (massimu ta' 8 000 karattru).

Kemm is-CV kif ukoll l-ittra jridu jkunu bl-Ingliż, bil-Franċiż jew bil-Ġermaniż.

Meta titlesta l-applikazzjoni tiegħek, inti tirċievi numru ta' reġistrazzjoni; jekk jogħġbok żomm dan in-numru, peress li ser jintuża għal aktar kuntatti matul il-proċedura tal-għażla. Meta tirċievi dan in-numru, il-proċess ta' applikazzjoni jkun spiċċa — huwa konferma li aħna nkunu rreġistrajna l-informazzjoni li tkun daħħalt kif suppost.

Jekk ma tirċievi l-ebda numru ta' reġistrazzjoni, l-applikazzjoni tiegħek ma tkunx ġiet irreġistrata!

Ġentilment innota li mhuwiex possibbli li ssegwi l-progress tal-applikazzjoni tiegħek onlajn. Inti ser tiġi kkuntattjat dwar l-istat tal-applikazzjoni tiegħek direttament.

Jekk għandek diżabbiltà li ma tippermettilekx tirreġistra onlajn, tista' tibgħat l-applikazzjoni (is-CV u l-ittra ta' motivazzjoni) fuq karta permezz tal-posta reġistrata  (4)
  , b'timbru postali b'data li ma tkunx aktar tard mid-data meta tagħlaq ir-reġistrazzjoni. Kull komunikazzjoni sussegwenti bejnek u bejn il-Kummissjoni tkun bil-posta. F'dan il-każ, mas-CV u l-ittra ta' motivazzjoni tiegħek għandek tehmeż ċertifikat li jiċċertifika d-diżabbiltà tiegħek, maħruġ minn entità rikonoxxuta. Għandek issemmi wkoll, fuq karta separata, kwalunkwe arranġamenti speċjali li taħseb li jistgħu jkunu meħtieġa biex jiffaċilitaw il-parteċipazzjoni tiegħek fil-proċess tal-għażla.

Jekk teħtieġ aktar tagħrif jew tiltaqa' ma' problemi tekniċi, jekk jogħġbok ibgħat e-Mail lil HR-A2-MANAGEMENT-ONLINE@ec.europa.eu

Data tal-għeluq:

Id-data tal-għeluq għar-reġistrazzjoni hija l-31 ta' Lulju 2013. Ir-reġistrazzjoni onlajn ma tkunx possibbli wara nofsinhar (12.00), ħin ta' Brussell.

---

(1)  Fis-CVs tagħhom l-applikanti għandhom jindikaw għall-inqas għal dawn il-ħames snin li fihom kisbu l-esperjenza maniġerjali ta' livell għoli: (1) it-titlu u r-rwol tal-pożizzjonijiet maniġerjali li kienu fihom, (2) l-għadd ta' membri tal-persunal li kienu jieħdu ħsieb f'dawn il-pożizzjonijiet, (3) id-daqs tal-baġits immaniġġjati, u (4) l-għadd ta' livelli ġerarkiċi 'l fuq u 'l isfel u l-għadd ta' kollegi pari.

(2)  http://ec.europa.eu/civil_service/docs/official_policy_en.pdf

(3)  Mhux aktar tard minn nofsinhar (12:00), ħin ta' Brussell, tal-31 ta' Lulju 2013.

(4)  European Commission, Directorate-General for Human Resources and Security, Unit for Executive Staff and CCA Secretariat, COM/2013/10336, SC11 8/59, 1049 Bruxelles/Brussel, BELGIQUE/BELGIË.

---